**Nájomná zmluva k motorovému vozidlu**

uzavretá podľa § 663 a nasl. Občianskeho zákonníka medzi

**Prenajímateľ:**

**..........................................**

**..........................................**

**..........................................**

**..........................................**

(ďalej len „Prenajímateľ“)

**a**

**Nájomca:**

**..........................................**

**..........................................**

**..........................................**

**..........................................**

(ďalej len „Nájomca“)

**I.**

**Predmet zmluvy**

1. Prenajímateľ je vlastníkom motorového vozidla:

Typ (model): .............................................

Evidenčné číslo: .............................................

VIN: .............................................

(ďalej len „vozidlo“ alebo „predmet nájmu“)

1. Prenajímateľ prenecháva nájomcovi do užívania v predchádzajúcom odstavci uvedené vozidlo, za podmienok uvedených v tejto zmluve.
2. Nájomca podpisom tejto zmluvy potvrdzuje, že mu vozidlo spolu aj s príslušnou dokumentáciou bolo odovzdané pri podpise tejto zmluvy.

**II.**

**Účel nájmu**

1. Prenajímateľ je vozidlo oprávnený používať len na účely ......................................................
2. Nájomca je povinný zabezpečiť, aby vozidlo nebolo používané akýmikoľvek inými osobami na akékoľvek iné účely.

**III.**

**Nájomné**

1. Prenajímateľ a nájomca sa dohodli na mesačnom nájomnom za užívanie predmetu nájmu vo výške .........................,- Eur (slovom ........................... EUR). Nájomné je splatné vždy do 15. dňa nasledujúceho kalendárneho mesiaca a to na účet prenajímateľa IBAN: ..............................................................................
2. V nájomnom sú zahrnuté aj náklady na povinné zmluvné poistenie a prípadné havarijné poistenie.

**IV.**

**Doba nájmu, odovzdanie predmetu nájmu a skončenie nájmu**

1. Nájom podľa tejto zmluvy sa dojednáva na dobu určitú a to na ........... mesiacov, rokov od podpisu tejto zmluvy / neurčitú.
2. Nájom končí dohodou zmluvných strán alebo vypovedaním tejto zmluvy.
3. Výpovedná lehota je dva mesiace a začína plynúť od prvého dňa nasledujúceho mesiaca po doručení výpovede druhej zmluvnej strane.
4. Obe zmluvné strany sú oprávnené vypovedať túto zmluvu bez udania dôvodu.
5. Ak sa nájom skončí, je nájomca povinný vrátiť predmet nájmu v lehote 10 dní od skončenia resp. zániku nájmu, pričom je povinný vrátiť vozidlo v stave zodpovedajúcom obvyklému opotrebeniu.

**V.**

**Práva a povinnosti**

1. Nájomca je povinný vykonávať a hradiť sám a na vlastný účet náklady, ktoré sú spojené s obvyklým udržiavaním predmetu nájmu a to vrátane všetkých opráv vozidla. Za obvyklé náklady sa považujú náklady, ktoré je potrebné vynaložiť do sumy 1.500,- Eur v priebehu jedného kalendárneho roka. Ak sa počas zmluvného vzťahu vyskytne na predmete nájmu potreba vykonať inú než bežnú opravu v zmysle predchádzajúcej vety, je nájomca povinný písomne upovedomiť bez zbytočného odkladu prenajímateľa, pričom zmluvné strany sa dohodnú na ďalšom postupe pri vykonaní tejto opravy, prípadne sa dohodnú na ukončení tejto zmluvy.
2. Nájomca je povinný vykonať všetko potrebné preto, aby na predmete nájmu nevznikla škoda a v prípade hrozby vzniku škody tejto zabrániť. V prípade, ak nájomca poškodí motorové vozidlo a náhrada škody nebude uhradená z prípadného poistenia motorového vozidla je povinný, predmetné vozidlo opraviť, prípadne nahradiť akúkoľvek spôsobenú škodu. Nájomca znáša riziko aj náhodného poškodenia vozidla.
3. V prípade nepojazdnosti vozidla je nájomca povinný upozorniť na túto skutočnosť prenajímateľa do 2 dní, od kedy je vozidlo nepojazdné.
4. Prípadné úpravy vozidla je nájomca oprávnený vykonať až po predchádzajúcom písomnom súhlase prenajímateľa.
5. Nájomca nie je oprávnený prenechať predmet nájmu do podnájmu inému subjektu bez predchádzajúceho písomného súhlasu prenajímateľa.
6. Prenajímateľ je oprávnený vykonávať kontrolu najmä dodržiavania ustanovení tejto zmluvy o nájme, stave predmetu nájmu a nájomca je povinný mu to bez zbytočného odkladu umožniť.
7. Nájomca sa zaväzuje zabezpečiť, že vozidlo budú viesť iba osoby, ktoré majú na to príslušné oprávnenie vyžadované právnymi predpismi.

**VI.**

**Doručovanie**

1. Zmluvné strany sa dohodli, že právny úkon niektorej zmluvnej strany smerujúci ku vzniku, zmene, zániku práv a povinností alebo zmene alebo zániku právneho vzťahu založeného touto zmluvou, alebo akékoľvek oznámenie alebo výzva, požiadavka alebo súhlas niektorej zo zmluvných strán, ktorý sa bude vyžadovať, alebo ktorý bude povolený alebo nevyhnutný na základe tejto Zmluvy, musí byť písomný (ďalej len „písomnosť“) a musí byť doručený poštou ako doporučená zásielka alebo osobne. Na tento písomný styk (odosielanie a doručovanie) sa použijú adresy sídiel oboch zmluvných strán
2. Povinnosť zmluvnej strany doručiť písomnosť sa považuje za splnenú a písomnosť sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.
3. Účinky doručenia písomnosti nastanú aj vtedy ak
4. zmluvná strana zmenila adresu, na ktorú sa má podľa tejto zmluvy odosielať písomnosť, bez toho, aby túto zmenu druhej zmluvnej strane oznámila, a následne pošta túto písomnosť vrátila zmluvnej strane ako nedoručiteľnú, a to dňom vrátenia takejto písomnosti zmluvnej strane, alebo
5. doručenie písomnosti bolo zmarené konaním alebo opomenutím tej zmluvnej strany, ktorej bola písomnosť adresovaná, a to dňom, kedy k takému konaniu došlo, alebo
6. zmluvná strana prijatie písomnosti odmietne, a to dňom odmietnutia prijatia písomnosti, alebo
7. odosielateľovi bola zásielka vrátená ako nedoručená, a to dňom vrátenie nedoručenej zásielky.

**VII.**

**Záverečné ustanovenia**

1. Táto zmluva je platná a účinná dňom podpísania oboma zmluvnými stranami.
2. Akékoľvek zmeny tejto zmluvy budú vykonávané formou písomných a očíslovaných dodatkov, podpísaných oboma zmluvnými stranami. Akékoľvek zmeny tejto zmluvy vykonané v inej forme nebudú pre zmluvné strany záväzné.
3. Zmluvné strany tejto zmluvy sa dohodli, že všetky spory vzniknuté z právnych vzťahov, ktoré vyplývajú z tejto zmluvy, alebo súvisiacich s touto zmluvou, vrátane všetkých vedľajších právnych vzťahov, ktoré súvisia s touto zmluvou, sa budú snažiť vyriešiť zmierom.
4. Ak akékoľvek ustanovenie tejto zmluvy bude vyhlásené za neplatné, takéto vyhlásenie nebude mať vplyv na účinnosť a/alebo uplatniteľnosť ďalších ustanovení tejto zmluvy a zmluvné strany sa zaväzujú v prípade potreby ho nahradiť príslušným platným ustanovením.
5. Akékoľvek spory a nároky vyplývajúce z tejto zmluvy alebo s ňou súvisiace sa budú riešiť predovšetkým rokovaním a dohodou zmluvných strán v dobrej viere a s dobrým úmyslom.
6. Táto zmluva je vyhotovená v dvoch (2) originálnych rovnopisoch, pričom každý prenajímateľ obdrží (1) vyhotovenie a nájomca obdrží jedno (1) vyhotovenie.
7. Zmluvné strany prehlasujú, že si zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni ani za nápadne nevýhodných podmienok vlastnoručne podpísali a sú si plne vedomí následkov z nej vyplývajúcich.

V ........................ dňa ........................ V ........................ dňa ........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prenajímateľ** **Nájomca**